61979J0081
ΑΠΌΦΑΣΗ ΤΟΥ ΔΙΚΑΣΤΗΡΊΟΥ (πρώτο τμήμα)
της 27ης Νοεμβρίου 1980 (
*1
)
Αντικείμενο των υποθέσεων:
α)
της υποθέσεως 81/79:
Προσφυγή με την οποία ζητείται αφενός η ακύρωση της σιωπηρής αποφάσεως απορρίψεως της ενστάσεως που υποβλήθηκε στις 24 Οκτωβρίου 1978, και, στο μέτρο που είναι αναγκαίο, του υπηρεσιακού σημειώματος του Bosmans, της 29ης Σεπτεμβρίου 1978, περί του καθορισμού του φορολογητέου ποσού των αποδοχών της προσφεύγουσας και, αφετέρου, αίτημα να υποχρεωθεί η Επιτροπή να καταβάλει τα ποσά που αντιστοιχούν στους επιπλέον φόρους που εισπράχθηκαν από την είσοδο της προσφεύγουσας στην υπηρεσία μέχρι την ημέρα εκτελέσεως της αποφάσεως που θα εκδοθεί,
β)
της υποθέσεως 82/79:
Προσφυγή με την οποία ζητείται αφενός η ακύρωση της σιωπηρής αποφάσεως απορρίψεως της ενστάσεως που υποβλήθηκε στις 30 Οκτωβρίου 1978, και, στο μέτρο που είναι αναγκαίο, της αποφάσεως που καθόρισε το φορολογητέο ποσό των αποδοχών της προσφεύγουσας μετά τη μισθολογική προαγωγή της στο 5ο κλιμάκιο του βαθμού Α 7 (1η Οκτωβρίου 1978) και, αφετέρου, αίτημα να υποχρεωθεί η Επιτροπή να καταβάλει τα ποσά που αντιστοιχούν στους επιπλέον φόρους, που εισπράχθηκαν από την είσοδο της προσφεύγουσας στην υπηρεσία μέχρι την ημέρα εκτελέσεως της αποφάσεως πού θα εκδοθεί,
γ)
της υποθέσεως 146/79:
Προσφυγή με την οποία ζητείται αφενός η ακύρωση της αποφάσεως περί καταργήσεως των συμπληρωματικών εκπτώσεων για συντηρούμενα τέκνα και της σιωπηρής αποφάσεως απορρίψεως της σχετικής ενστάσεως που υποβλήθηκε στις 16 Μαΐου 1979 και συμπληρώθηκε με έγγραφο της 21ης Ιουνίου 1979 και, αφετέρου, αίτημα να υποχρεωθεί η καθής να καταβάλει τα ποσά που αντιστοιχούν στους επιπλέον φόρους, που εισπράχθηκαν από 1ης Απριλίου 1979 μέχρι την ημέρα εκτελέσεως της αποφάσεως που θα εκδοθεί.
Διατακτικό της αποφάσεως:
ΤΟ ΔΙΚΑΣΤΗΡΙΟ (πρώτο τμήμα)
Απορρίπτει τις προσφυγές.
Πρόταση του γενικού εισαγγελέα:
Πρότεινε ν' αποφανθεί το Δικαστήριο:
—
ότι οι προσφεύγουσες είχαν από την είσοδο τους στην υπηρεσία και εξακολουθούν να έχουν δικαίωμα συμπληρωματικής εκπτώσεως, για κάθε συντηρούμενο τέκνο, που αντιστοιχεί στο διπλάσιο του ποσού του επιδόματος συντηρούμενου τέκνου (υποθέσεις 81 και 82/79)·
—
ότι ο προσφεύγων έχει, για κάθε συντηρούμενο τέκνο, δικαίωμα συμπληρωματικής εκπτώσεως, που αντιστοιχεί στο διπλάσιο του ποσού του επιδόματος συντηρούμενου τέκνου.
Πρότεινε ακόμη ν' ακυρώσει το Δικαστήριο:
—
τα μισθολογικά δελτία των προσφευγουσών, από το πρώτο που έλαβαν μέσα στους τρεις μήνες πριν από την υποβολή της ενστάσεως τους, στο μέτρο που δεν λαμβάνουν υπόψη, για τον υπολογισμό του φόρου, τις φορολογικές εκπτώσεις που δικαιούνται για συντηρούμενα τέκνα, καθώς και τη σιωπηρή απόφαση απορρίψεως της ενστάσεως τους (υποθέσεις 81 και 82/79)·
—
την απόφαση που καταργεί, κατά τον καθορισμό των φορολογητέων αποδοχών του προσφεύγοντος από 1ης Απριλίου 1979, τις συμπληρωματικές εκπτώσεις για τα δύο συντηρούμενα τέκνα του και τη σιωπηρή απόφαση απορρίψεως της ενστάσεως του (υπόθεση 146/79).
Κατά τα λοιπά πρότεινε ν' απορριφθούν οι προσφυγές.
(
*1
)	Γλώσσα διαδικασίας: η γαλλική.